ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Αυτή είναι;
Η περιζήτητη που τράβηξε το βλέμμα του πρίγκιπα.
Μια απλή νεαρή, και μάλιστα κοινή θνητή.
Φαίνεται ότι όλοι έχουν άποψη.
Πότε λες να έρθει η Μεγαλειοτάτη;
Μπορεί να λιποθυμήσω από την πείνα.
Μαμά! Είμαστε στο παλάτι!
Δεν με βλέπει κανείς, καλή μου.
Μαμά!
Είναι πολύ νόστιμο.
Φαίνεσαι κουρασμένη, καλή μου.
Είσαι μέρες έτσι.
-Έχω πολλά στο μυαλό μου. -Πράγματι.
Η Αυτής Μεγαλειότητα Καρλόττα
κι ο αξιότιμος ανιψιός της, πρίγκιπας Φρειδερίκος της Πρωσίας.
Δεσποινίς Μπρίτζερτον, είμαι ενθουσιασμένος
που δεχτήκατε την πρόσκληση στο παλάτι.
Με κολακεύετε, Υψηλότατε.
Δεν μπορώ να κάνω αλλιώς. Είστε τέλεια.
Δώσ' της το δώρο.
Σας έφερα ένα δώρο.
Είστε καλά;
Μια χαρά.
Φυσικά.
Κι αυτό το περιδέραιο είναι… πολύ ωραίο.
Θα γίνει υπέροχη πριγκίπισσα, σωστά;
Ασφαλώς, Μεγαλειοτάτη.
Σε μια πόλη γεμάτη φιλόδοξες μαμάδες και προικοθήρες κυρίους,
ένας καλός γάμος είναι πράγματι μορφή τέχνης.
Αλλά η πρόοδος της Δάφνης Μπρίτζερτον
από μέλλουσα δούκισσα σε πιθανή πριγκίπισσα
είναι επίτευγμα που θα επικροτήσει ακόμα κι αυτή η απαθής συγγραφέας.
Αληθεύει; Θα γίνω αδερφή πριγκίπισσας;
Ηρέμησε. Δεν αρραβωνιάστηκα ακόμα τον πρίγκιπα.
Θα φοράς στέμμα;
Ίσως σε ειδικές περιστάσεις, αλλά μόνο αν τον παντρευτώ.
-Θα μάθεις πρωσικά; -Γερμανικά.
Ίσως, αλλά μόνο αν τον παντρευτώ.
Θα πας να μείνεις σε μακρινό κάστρο;
Δεν πας στην γκουβερνάντα σου;
Η γκουβερνάντα μου έχει τις ίδιες απορίες με εμένα!
Αν κι η συγγραφέας δεν μπορεί να αγνοήσει τόσο σύντομα τον δούκα του Χέιστινγκς.
Μπορεί να του γλίστρησε το διαμάντι απ' τα χέρια για την ώρα,
αλλά στοιχηματίζω ότι δεν πρόκειται για άνδρα που αποφεύγει ποτέ τη μάχη.
Ο σάκος έχει γερμανική προφορά
ή μου φαίνεται;
Θύμισέ μου, Γουίλ, συμμετέχεις σε επίδειξη πυγμαχίας σήμερα
ή σε επίδειξη κωμωδίας;
-Φοβόμουν ότι το ξέχασες. -Όχι.
Μα φοβάμαι ότι θα πρέπει να συνεχίσεις με απόντα τον μεγαλύτερο θαυμαστή σου.
Η Άλις θα είναι παρούσα.
Φεύγω απ' την Αγγλία.
Η δουλειά μου ολοκληρώθηκε.
-Του Γουίλ, όχι. -Είναι σημαντικότατος αγώνας.
-Δεν είμαι φαβορί. -Γουίλ…
Οι φίλοι σου ξέρουν ότι είσαι θαμώνας.
Θα στοιχηματίσουν σε εμένα αν λείπεις;
Δεν έχω φίλους.
Μετά τον Ιρλανδό, θες να τσακίσεις την αυτολύπηση του Εξοχότατου;
Σε εκλιπαρώ να μη χάσεις αυτόν τον αγώνα.
Αυτό που θα ήθελε να χάσει
είναι να δει την Μπρίτζερτον με τον πρίγκιπα.
Ίσως έχεις δίκιο.
Αντιλαμβάνεστε ότι είμαι εδώ;
Δεν είμαι όσο αφοσιωμένος πιστεύετε εσείς κι η λαίδη Γουίσλνταουν.
Εμείς είμαστε αφοσιωμένοι στο να ταΐζουμε τα παιδιά μας.
Μήπως να προσπαθούσες, Εξοχότατε,
να γεμίσουμε τις τσέπες του οργανωτή και τις δικές μας;
Τι είναι; Δεν με αγαπάς για τη διακριτικότητά μου.
Κεντάει καταπληκτικά.
Και, φυσικά, τραγουδάει και παίζει πιάνο πολύ όμορφα.
Χαμογέλα, μικρή.
-Ορίστε; -Τα δόντια σου. Θέλω να τα δω.
Είναι φυρή;
Θεός φυλάξοι, όχι! Τι χωρατατζής!
Δεσποινίς Τόμσον, χαμογέλασε για τον λόρδο Ράτλετζ.
Δεσποινίς Τόμσον;
Το στόμα δείχνει πολλά.
Δόντια στρατιώτη. Τα πήρα από πεδίο μάχης.
Στοίχισαν μια περιουσία.
Θα πρέπει να με συνοδεύσει,
για να δω πώς συμπεριφέρεται.
Ασφαλώς.
Θα πάμε στον χορό Τρόουμπριτζ απόψε, φυσικά.
Πολύ καλά. Καλή σου μέρα, Φέδερινγκτον.
Ράτλετζ.
Δεν μιλάτε σοβαρά.
Πώς τολμάς να φέρεσαι με τόσο θράσος;
Βλέπεις τι υφίσταμαι καθημερινά, άρχοντά μου;
Με επισκέπτονταν μνηστήρες κάθε μέρα.
Αν νομίζετε ότι θα πάρω αυτόν τον…
Οι μνηστήρες σε κορτάρουν, καλή μου. Αυτό μπορεί να πάρει καιρό.
Κι αν ως εκ θαύματος σε έπαιρνε κάποιος, πώς θα αντιδρούσε όταν, σε έξι μήνες,
πεταγόταν το μικρό σου χαίροντας άκρας υγείας;
Ο λόρδος Ράτλετζ θέλει διάδοχο.
Δεν θα κάνει ερωτήσεις.
-Με έσπρωξε. -Εμένα έσπρωξε.
Πάψτε κι οι δύο σας! Τα νεύρα μου!
Μαρίνα;
Θες να μείνω;
Αφέντη μου, πες μου,
γιατί δεν στέλνουμε τη δίδα Τόμσον στον πατέρα της;
Δεν είναι προς συζήτηση.
Ένας επισκέπτης. Ο κύριος Άλμπιον Φιντς.
Καλημέρα.
Μαργαρίτες… Πάντα ενοχλούν τη μύτη μου.
Η δις Τόμσον δεν δέχεται επισκέπτες.
Δεν πειράζει. Ήρθα να επισκεφτώ τη δίδα Φέδερινγκτον.
Τη δίδα Φίλιπα Φέδερινγκτον;
Σας ευχαριστώ.
Ποτέ δεν κατάλαβα τη μόδα με τα φτερά στα μαλλιά.
Γιατί να θέλει μια γυναίκα να μοιάσει με πουλί
που κρώζει για να τραβήξει την ανδρική προσοχή;
Τότε, γιατί κοιτάμε;
Προτιμώ οτιδήποτε άλλο απ' το να μείνω στο σπίτι,
όπου όλοι χαζεύουν τη Δάφνη να γλυκομιλά στους μνηστήρες.
Ο πρίγκιπας την κορτάρει; Θα ανυπομονείς για τον αρραβώνα.
Μόλις αρραβωνιαστούν, παίρνω σειρά. Μακάρι να μείνει για πάντα στο ράφι.
Κάποια στιγμή θα παντρευτεί.
Γιατί πρέπει ή να τακτοποιηθούμε ή να μείνουμε για πάντα στη φωλιά;
Κι αν θέλω να πετάξω;
Ξέρεις ποια πετάει; Η λαίδη Γουίσλνταουν. Είναι στον ουρανό.
Μια επιχειρηματίας που ξεγελάει τον καλό κόσμο,
ενώ τσεπώνει τα λεφτά του. Φαντάσου τι ζωή κάνει.
Ανεξαρτησία.
Εκείνη αποκλείεται να κάνει νάζια σε χορούς,
για να την προσέξει κάποιος και να την παντρευτεί.
Φοβερή ζωή έχεις φανταστεί για εκείνη.
Να τη γνωρίσουμε.
Για να μας πει
πώς θα αποφύγουμε τέτοια άθλια μοίρα.
Η λαίδη Γουίσλνταουν κρύβεται.
Δεν είμαστε οι πιο έξυπνες;
Μόνο εμείς μπορούμε να τη βρούμε.
Αν μπορούσα να ξεφύγω από κάποια εκδήλωση, θα σε βοηθούσα.
Κάνε πως αρρώστησες. Πες στη μαμά σου ότι σε κόλλησε η Μαρίνα.
Πώς είναι, παρεμπιπτόντως;
Αναρρώνει.
Μα θα ήταν σκληρό να μην είμαι στο πλάι της όταν συνέλθει.
Μα θα σε ενθαρρύνω στην προσπάθεια.
Αυτό. Θα χρειαστώ νέα πένα για τη λίστα υπόπτων.
Σας ευχαριστώ.
Ο ΑΓΩΝΑΣ ΕΙΝΑΙ ΜΕΤΑΞΥ ΓΟΥΙΛ ΜΟΝΤΡΙΤΣ ΚΑΙ ΜΠΙΛΙ ΓΚΙΛΕΣΠΙ
Αν ήξερε η μαμά ότι είμαι εδώ…
Εμένα θα επέπληττε περισσότερο.
Να ο πρίγκιπάς σου. Αφού θα τον έχεις πλάι σου,
ας εξαφανιστώ εγώ.
Χαίρομαι που σας βλέπω εδώ, αν και εκπλήσσομαι.
Αν και ζήτησα απ' τον αδερφό σας να σας φέρει,
δεν είχα πολλές ελπίδες.
Οι περισσότερες κυρίες δεν συμβιβάζουν τις ευαισθησίες τους
με αυτήν τη βία.
Δεν θα έχετε αδερφές, Υψηλότατε, αν μας θεωρείτε ευαίσθητες και πράες.
Μια επίσκεψη στον οίκο ραπτικής εν μέσω έλλειψης μεταξιού
θα σας διέλυε αυτές τις αυταπάτες.
Υποθέτω ότι έχω πολλά να μάθω.
Θα εκτιμούσα την καθοδήγησή σας, αν με συνοδεύσετε.
Δεσποινίς Μπρίτζερτον;
Ασφαλώς. Μετά χαράς.
Αληθεύει ότι προπονηθήκατε με τον δούκα;
Ας μην υπερβάλλουμε. Είμαι απλώς μαθητής.
-Για εξάσκηση στον στόχο. -Τι σεμνός.
Είναι από τους λιγότερο αξιολύπητους μαθητές.
Θα ευνοηθείτε στοιχηματίζοντας κι εσείς υπέρ μου.
Σωστά, Χέιστινγκς;
-Χέιστινγκς; -Φυσικά.
Το αουτσάιντερ, ο κος Μόντριτς, θα κερδίσει.
Εγώ πόνταρα 40 σελίνια στον κο Γκιλέσπι.
Άλλωστε, είναι του πρίγκιπα.
Κυρίες και κύριοι, καθίστε, παρακαλώ.
Ο αγώνας ξεκινά!
Πρόσεχέ τον!
Ο δικός μου είναι σκληρό καρύδι.
-Ναι, πάλι! -Έλα, Μόντριτς!
Προσοχή στα πόδια!
Σας λείπει η πατρίδα, Υψηλότατε;
Δεν έχω πάει στην Πρωσία, μα έχω διαβάσει για την ομορφιά της.
Έχει σίγουρα ομορφιές.
Ωστόσο, πήγα σχολείο εδώ, στην Αγγλία,
και πιστεύω ότι είναι ιδανικό μέρος να ζει κανείς
ή να κάνει οικογένεια.
Συγχωρέστε με για την ευθύτητα.
Είστε δεμένη οικογένεια, σωστά;
Ασφαλώς. Τους αγαπώ όσο τίποτα στον κόσμο.
Εσείς;
Μεγάλωσα με πολλά ξαδέρφια
και θα ήθελα το ίδιο για τα παιδιά μου κάποτε…
αν είναι κι η σύζυγος σύμφωνη, φυσικά.
Έλα, Μπίλι!
Άντε, Μόντριτς!
Συγκεντρώσου, Μόντριτς! Τον νου σου!
Άντε, Γκιλέσπι!
Ρίξ' του στη μούρη!
Μπράβο! Κι άλλη!
Εμπρός, Μόντριτς!
-Μου εγγυήθηκες τα χρήματα. -Κύριοι!
Έχετε τον λόγο μου ότι όλοι θα λάβετε τα χρήματά σας.
Χρειάζομαι απλώς δυο μέρες για να τα συλλέξω.
Δικαιολογίες.
Τι λες, Μπρίτζερτον;
Αυτός είναι του γούστου σου;
Κύριε Γκράνβιλ…
Ίσως τον πάρουν στην οικία Σόμερσετ,
για να κρεμαστεί ψηλά, δίπλα στον δικό μου.
Σας οφείλω μια συγγνώμη, κύριε.
Δεν χρειάζεται.
Μ' αρέσει η εύγλωττη, αιχμηρή κριτική σου.
Λοιπόν;
Λίγο δύσθυμο για τα γούστα μου.
Τραγωδία. Το κυνηγόσκυλο άξιζε κάτι καλύτερο.
Τα δικά σου;
-Τα… -Έργα.
Δεν είσαι καλλιτέχνης;
Να, ενίοτε μου αρέσει να…
Δηλαδή, σχεδόν…
Οι λέξεις που ψάχνεις είναι "ναι" και "ευχαριστώ", θαρρώ.
Όπως και να 'χει, να έρθεις στο ατελιέ μου.
Εκεί έχω τα έργα που κάνω για μένα,
και θα βρεις την πραγματική δουλειά μου λιγότερο…
Πώς το έθεσες; "Ψυχρή και κενή";
Δεν θα ξεχαστεί ποτέ, έτσι;
Έμαθα ότι φεύγεις απόψε.
Σωστά έμαθες.
Σε παρεξήγησα.
Δεν ήμουν σίγουρος, μα είναι προφανές ότι είχες καλό σκοπό για τη Δάφνη.
Εκείνη βρήκε έναν πρίγκιπα…
κι εσύ φεύγεις.
Ίσως κάποτε να γελάμε με αυτό;
Ίσως.
Λυπάσαι που φεύγω;
Ας μην το πάμε τόσο μακριά.
Λόρδε.
Υψηλότατε.
Μου είπαν ότι θα σας βρω εδώ. Να τα πούμε λίγο;
Βεβαίως.
Πού σε πήγε ο αδερφός σου;
Με πρόσεχε συνεχώς, μαμά.
Δεν έχει σημασία. Μια επίδειξη πυγμαχίας δεν είναι μέρος για νεαρές.
Είναι μέρος για πρίγκιπες; Ήταν εκεί, αδερφή;
Βεβαίως.
Είναι βάρβαρο είδος ψυχαγωγίας.
Κι ο δούκας;
-Τι; -Τι;
Ήταν κι εκείνος εκεί;
Δεν ξέρω.
Αν ήταν εκεί ο δούκας, δεν τον είδα.
Τι γράφεις;
Τίποτα.
Κάθεσαι όλη μέρα γράφοντας τίποτα.
Καλώς, θα πω στη Φραντσέσκα ότι είσαι εντελώς αδιάκριτη.
Μητέρα. Δάφνη.
Την πήγες σε αγώνα πυγμαχίας;
Ας περιμένει η επίπληξη. Έχω νέα.
Ο πρίγκιπας ζήτησε την άδειά μου να σε ζητήσει.
Τόσο γρήγορα;
Τι του είπες;
Ότι δεν απαντώ εξ ονόματος της αδερφής μου.
Δεν έχω αντίρρηση. Έχει καλή φήμη.
Ό,τι κι αν αποφασίσεις, Δάφνη, θα έχεις τη στήριξή μου.
Εγώ…
Μη βιαστείς να αποφασίσεις.
Δεν γνωρίζεστε καιρό.
Πες μου όταν αποφασίσεις για να το μεταφέρω.
Εντάξει.
Υπέροχο περιδέραιο.
Σου αρέσει;
Είναι πολύ όμορφο.
Σου αρέσει, όμως;
Αν έχεις κάτι να πεις, μαμά, πες το.
Απλώς αναρωτιέμαι…
Αν το φορέσεις απόψε, τι θα πει ο δούκας;
Μαμά!
Μέχρι να δεχτείς την πρόταση γάμου,
μην αποκλείεις τίποτα.
Μαμά, δεν με νοιάζει τι σκέφτεται ο δούκας.
Εξάλλου, δεν θα είναι στον χορό.
-Τι συνέβη ανάμεσά σας; -Τίποτα.
Φεύγει.
Ξέρω την κόρη μου. Δεν ισχύει το "τίποτα".
Δεν ξέρεις.
Δεν ξέρεις τίποτα.
Δάφνη, ξέρω τι είδα.
Αυτό που είδες…
ήταν ένα ψέμα.
Ορίστε;
Ήταν ψέμα.
Ήταν ένα κόλπο.
Ο… δούκας κι εγώ προσποιούμασταν
για να βρω μνηστήρα με υψηλότερο τίτλο,
για να γίνω ακόμα πιο…
επιθυμητή.
Ήταν μια συμφωνία,
ήταν θέατρο, και πέτυχε.
Πήραμε αυτό που θέλαμε. Κι εσύ.
Τώρα έχω έναν πρίγκιπα. Θα έπρεπε να καμαρώνεις.
Αυτό που ήθελα ήταν να έχεις ό,τι καλύτερο.
Όχι σε τίτλο, αλλά σε αγάπη.
Κι αυτό που είχατε με τον δούκα…
Δεν ήταν αληθινό, μαμά!
Όσα είδες…
Τίποτα δεν ήταν αληθινό.
Τώρα…
τελείωσε.
Δεν χρειάζεται να προσποιούμαι πια.
Λυπάμαι, μαμά.
Λυπάμαι πολύ.
Είναι όμορφο περιδέραιο.
Μου αρέσει πολύ.
Θα έλεγα ότι ήταν ωραίος ο χρόνος που περάσαμε μαζί, Εξοχότατε,
αλλά αφήνω τέτοιες κολακείες
για τους υπολοίπους.
Κι εσύ θα μου λείψεις, λαίδη Ντάνμπερι.
Θα μου πεις πού θα πας; Αυτήν τη φορά, δηλαδή.
Το σκέφτομαι ακόμα, αλλά…
Δεν έχει σημασία, έτσι;
Σίγουρα θα δραπετεύσεις σε μια απόμακρη γωνιά
και θα συνεχίσεις αυτό που έκανες πάντα.
-Και τι είναι αυτό; -Να θεωρείς δεδομένο ό,τι έχεις.
Από τον νεαρό που πάντα καμάρωνα που μεγάλωνα…
τι να πω…
περίμενα περισσότερα.
Περισσότερη οξυδέρκεια, κατανόηση, εκτίμηση.
Λαίδη…
Άφησες τη νεαρή να σου ξεφύγει σαν να μην ήταν τίποτα.
Καταλαβαίνω ότι θέματα όπως αγάπη, αφοσίωση,
στοργή και δέσιμο
τα θεωρείς τετριμμένα κι επιπόλαια.
Μα αντιλαμβάνεσαι ότι χάρη σε όλα αυτά ακριβώς
χαράζει νέα μέρα σε αυτήν την κοινωνία;
Δες τη βασίλισσά μας.
Δες τον βασιλιά μας. Δες τον γάμο τους.
Δες τι κάνει για όλους εμάς,
τι μας επιτρέπει να γίνουμε.
Ήμασταν δύο διαφορετικές κοινωνίες, χωρισμένες βάσει χρώματος,
μέχρι που ένας βασιλιάς ερωτεύτηκε μια από εμάς.
Η αγάπη, Εξοχότατε…
τα νικά όλα.
Αυτό θα το δούμε.
Ο βασιλιάς διάλεξε τη βασίλισσά του.
Μπορεί να μας ανέβασε στα μάτια τους σε δούκες και ευγενείς,
αλλά με το ίδιο καπρίτσιο…
μπορεί να αλλάξει μυαλό το ίδιο εύκολα,
μυαλό που, όλοι ξέρουμε, κρέμεται από μια λεπτή κλωστή.
Οπότε, όχι. Λυπάμαι, λαίδη Ντάνμπερι. Διαφωνούμε.
Η αγάπη… δεν αλλάζει τίποτα.
Το πλοίο μου φεύγει στις 9:15.
Θα σου γράφω…
από όπου κι αν πάω.
Όπως ξέρουμε όλοι, αυτή η συγγραφέας λατρεύει τα σκάνδαλα,
και το αποψινό σουαρέ υπόσχεται υπεραρκετά απ' αυτά,
χάρη στην προσφάτως χηρεύσασα λαίδη Τρόουμπριτζ.
Κάποιοι θεωρούν προκλητικούς τους εορτασμούς της.
Θα προειδοποιούσα τις νεαρές
να μην εμπλακούν στην αισθησιακή φύση των εορτασμών.
Γιατί μια σκανδαλώδης κίνηση ενός ανύμφευτου ζευγαριού,
ένα απρόβλεπτο άγγιγμα ή, Θεός φυλάξοι, ένα φιλί
μπορούν να εκδιώξουν μια νεαρή απ' την καλή κοινωνία.
Λόρδε Ράτλετζ.
Η δις Τόμσον μάς έλεγε όλο το απόγευμα
πόσο θέλει να μιλήσει μαζί σας.
Δεν θέλω συζητήσεις.
Θα ήθελα να δω πώς χορεύει.
-Κύριε Φιντς. -Συγγνώμη, δις Φέδερινγκτον.
Εξαιρετικό φόρεμα!
Ίδια απόχρωση με το τυρί που σέρβιρε η μητέρα σας στο τσάι.
Λατρεύω το τυρί.
Κι εγώ, κύριε Φιντς.
Ωστόσο, προτιμώ το stilton απ' το τσένταρ.
Ίσως να έχουμε δύο γάμους φέτος, αφέντη μου.
Αμφιβάλλω.
-Δάφνη! Στις ομορφιές σου, όπως πάντα. -Ευχαριστώ, Κρέσιντα.
Μπορούσες να διαλέξεις οποιονδήποτε. Κάνουν ουρά για σένα.
Αλλά δεν δίστασες να μου κλέψεις την ευκαιρία στην ευτυχία.
Ήξερα ότι το νυφοπάζαρο θα μας έκανε αντίπαλες,
μα δεν σου το 'χα για εχθρό.
Εκείνος επέλεξε, Κρέσιντα.
Τι περίμενες να κάνω;
Δεσποινίς Μπρίτζερτον. Είστε εξαίσια, όπως πάντα.
Σας ευχαριστώ, Υψηλότατε.
Ελπίζω να υπάρχει χώρος για μένα στην κάρτα χορού.
Νομίζω ότι υπάρχει.
Τζέφρις!
Εξοχότατε.
Γιατί αυτός ο πίνακας δεν είναι στο Σόμερσετ;
Ξεχάσατε, κύριε; Ζητήσατε να σας επιστραφεί,
εγχείρημα που απεδείχθη δύσκολο, αν μου επιτρέπετε.
Κύριε Μπρίτζερτον.
-Περάστε. -Ευχαριστώ.
Δεν ξέρω τι περίμενα, αλλά σίγουρα δεν ήταν αυτό.
Μια συγκέντρωση ομοϊδεατισσών ψυχών.
Έλα να σου δείξω τι δουλεύω.
Λένε για τον πόλεμο για να μη σκέφτονται τις ανισότητες.
Δεν χρειάζονται τον πόλεμο γι' αυτό.
Αρκεί αυτή η Γουίσλνταουν
για να αδιαφορήσουν για τις ανάγκες του λαού.
Τι λες;
-Διαφέρει απ' την οικία Σόμερσετ. -Θα το εκλάβω ως φιλοφρόνηση.
Κι ομολογώ ότι ζηλεύω πολύ.
Έτσι είναι η ζωή σας;
Έχει και θετικά το να είσαι δευτερότοκος.
Οι διάδοχοι έχουν την ευθύνη. Οι δευτερότοκοι το διασκεδάζουν.
Οπότε…
δεν πάμε να διασκεδάσουμε;
Άντονι.
Από εδώ η δις Άντινγκτον, ανιψιά του κόμη Λίντσεϊ.
Χάρηκα.
Ορίστε. Είδες;
Υπέροχη δεξίωση, λαίδη Τρόουμπριτζ.
Έχετε πολύ…
εντυπωσιακό γούστο.
Τρομερή φιλοφρόνηση, λαίδη Φέδερινγκτον, ιδίως από εσάς.
Φίλιπα, δεν θα έπρεπε να χορεύεις με τον κύριο Φιντς;
Μην κλαις.
Πολύ ευσυγκίνητη αυτή εδώ, μαμά.
Δεν πρόκειται να με δει ο κύριος Φιντς.
Κάτι του είπε ο μπαμπάς, και τώρα…
Τον αγαπούσα.
Τι είπες στον κύριο Φιντς;
Λόρδος δεν είναι, αλλά μας κάνει. Η Φίλιπα δεν έχει άλλους μνηστήρες.
Τότε, θα περιμένουμε μια χρονιά.
Με άλλες δύο άγαμες;
Ας περιμένουν όλες μέχρι του χρόνου.
Θες να με ντροπιάσεις κι άλλο απόψε;
Δεν θα σ' το συνιστούσα.
Τι γυρεύεις στο δωμάτιό μου;
Η μαμά ζήτησε το τελευταίο τεύχος της λαίδης Γουίσλνταουν.
Ήθελε να μετρήσει τις αναφορές στη Δάφνη και τον πρίγκιπα Φρειδερίκο.
Η υποκόμισσα είναι στον χορό.
Δεν φάνηκε ευχαριστημένη για τον πρίγκιπα.
Γιατί έχεις τόσο πολλά τεύχη;
Πρέπει να σου δικαιολογηθώ;
Ναι,
πρέπει.
Ως μια Μπρίτζερτον, είμαι κυρά σου.
Σου σκούπιζα τον πισινό όταν μάθαινες να περπατάς,
και δεν μ' αρέσει καθόλου το ύφος σου.
Σε ρώτησα και θα σε ξαναρωτήσω. Τι γυρεύεις στο δωμάτιό μου, Ελοΐζ;
Σκέφτομαι μήπως είσαι η λαίδη Γουίσλνταουν.
Ή… αν δεν είσαι εσύ, ίσως κάποια άλλη υπηρέτρια.
Δεν υποτίθεται ότι είσαι η έξυπνη;
Ορίστε;
Πιστεύεις ότι μια υπηρέτρια θα είχε χρόνο να είναι η λαίδη Γουίσλνταουν,
με τόση δουλειά που έχουμε;
Πιστεύεις ότι θα δούλευα για εσάς αν είχα τα χρήματα της Γουίσλνταουν;
Πονάω.
Βγες έξω.
Γκρινιάζει ο οικοδεσπότης.
Αν πάει για ύπνο, θα φύγουμε;
Ευτυχώς που προέκυψε ο διάδοχος πριν τα κακαρώσει ο κόμης.
Πράγματι.
Δεν νομίζεις ότι ο μικρός μοιάζει πολύ
στον υπηρέτη της λαίδης;
Πενέλοπι! Τι πάρθιο βέλος!
Πασχίζω να δω τη δίδα Τόμσον.
Γίνεται να την ενδιαφέρει ο λόρδος Ράτλετζ;
Το μόνο που την ενδιαφέρει, θαρρώ,
είναι μια γρήγορη διάσωση.
Νομίζω ότι έχεις δίκιο.
Κόλιν, δεν εννοούσα…
Άλλον έναν;
Θαρρώ πως ένας τρίτος χορός θα θεωρηθεί ανάρμοστος, αφέντη.
Δεν χρειάζεται να μου αποδεικνύεις άλλο την αρετή σου.
Ψάχνει κι άλλα πράγματα ένας άνδρας σε μια σύζυγο.
Δεσποινίς Τόμσον.
Χορεύουμε;
Αναρρώσατε πλήρως, δις Τόμσον;
Ναι, ήμουν πολύ άρρωστη.
Και πολύ ύποπτη ασθένεια.
Εκδηλώθηκε με τη μορφή
κινητού εργοστασίου σιέλου με μεγάλα δόντια.
-Μόνο εγώ το βλέπω; -Φευ, κι εγώ το βλέπω.
Αλλά αν με χορέψετε, ίσως αναρρώσω.
Φαίνεται να διασκεδάζουν.
Ναι. Ο αδερφός μου, ο Κόλιν, ξέρει πώς να κάνει τα πράγματα αξέχαστα.
Ίσως να κάνω το ίδιο.
Ξέρω ότι γνωριζόμαστε λίγο, δεσποινίς Μπρίτζερτον,
αλλά απ' όταν σας είδα…
-Να σας. -Να με, Υψηλότατε.
Όπως έλεγα,
κάποιοι στην Πρωσία θεωρούν ότι το έσκασα,
αλλά έφυγα για να βρω κάποια να παντρευτώ,
να κάνω οικογένεια.
Οπότε, μένει να κάνω μόνο μια ερώτηση.
-Δεσποινίς… -Μισό λεπτό…
να φρεσκαριστώ, Υψηλότατε.
Αρραβωνιαστήκατε, δις Μπρίτζερτον;
Πρέπει να μου προξενέψεις έναν αδερφό του πρίγκιπα.
Πρόσεχε πού πετάς, άγγελε.
Δεσποινίς Μπρίτζερτον.
Τι κάνεις εδώ;
Νόμιζα ότι θα έφευγες.
Ναι. Θα φύγω.
-Ήρθα να αποχαιρετήσω. -Ποιον;
-Εσένα. -Ο αποχαιρετισμός σου είναι περιττός.
Δεν είμαστε φίλοι.
Ποτέ δεν ήμασταν, το ξεκαθάρισες.
Συγγνώμη.
Μη ζητάς συγγνώμη.
Δεν θα σου επιστρέψω να με παρασύρεις ξανά.
Είσαι φίλος μου. Δεν είσαι φίλος μου. Είσαι άσωτος. Δεν είσαι.
-Λυπάσαι… -Λυπάμαι.
Πολύ καλά.
Αλλά να ξέρεις ότι δεν με επηρεάζει η συγγνώμη σου,
ούτε η αναχώρησή σου.
Θα παντρευτώ τον πρίγκιπα.
Και θα είμαι πολύ ευτυχισμένη.
Θα είσαι; Ευτυχισμένη;
Γιατί να μην είμαι;
Ο πρίγκιπας είναι ευγενικός…
και στοργικός…
και ξέρει τι θέλει.
Είναι καλός άνθρωπος και θα γίνει υπέροχος πατέρας.
Και τον θεωρείς τον καλύτερο για σένα;
Τολμάς να αμφισβητείς τις επιλογές μου;
Εγώ θα τις κάνω, όχι εσύ.
Εγώ δεν αμφισβητώ την επιλογή σου να αλητεύεις στην Ευρώπη
μόνος κι έρημος.
Δεν θα σου δώσω λογαριασμό. Δεν σου χρωστάω τίποτα.
Είναι ιδανικός για μένα. Θα γίνω πριγκίπισσα!
Θα πεις κάτι;
Τότε, φύγε.
Πολύ καλά.
Δεσποινίς Μπρίτζερτον!
Γύρνα πίσω. Σταμάτα να περπατάς!
-Μη με ακολουθείς. -Είναι επικίνδυνα εδώ.
-Σου απαγορεύω να συνεχίσεις. -Δεν θα μου λες τι να κάνω.
Δάφνη.
Θα με ακούσεις;
Χίλια συγγνώμη.
Να…
Κάθαρμα!
Άντονι!
Θα την παντρευτείς.
-Τι; -Άμεσα.
Ας ελπίσουμε ότι δεν σας είδε κανείς, και γλίτωσε την ντροπή.
-Θα την παντρευτείς! -Αδερφέ!
Δεν μπορώ.
Βεβήλωσες την αθωότητά της, κι αρνείσαι το χέρι της;
Άσωτο σε ήξερα, όχι αχρείο.
Δεν μπορώ να την παντρευτώ.
Τότε, δεν μου αφήνεις άλλη επιλογή. Θα απαιτήσω ικανοποίηση.
-Μονομαχία; Άντονι, μη… -Σε ατίμασε, αδερφή.
Ατίμασε εσένα, εμένα και το όνομα των Μπρίτζερτον.
Πράγματι, σε υποτίμησα.
Μας ξεγέλασες, μα δεν θα πληρώσει η αδερφή μου τα λάθη μου.
-Θα το τακτοποιήσουμε ως κύριοι. -Καταλαβαίνω.
Θα τα πούμε την αυγή.
Εγώ δεν καταλαβαίνω.
Προτιμάς να πεθάνεις απ' το να με παντρευτείς;
Λυπάμαι ειλικρινά.
Πρέπει να φύγουμε, Δάφνη, προτού μας δει κανείς.
Σαμπάνια! Ακούγεται σαν να λες "σαν τα πανιά".
Διασκεδαστικό.
Η Δάφνη έχει πονοκέφαλο. Θα την πάω σπίτι.
Πρόσεχε τη μαμά.
Δάφνη, δεν φαίνεσαι καλά. Άρπαξες πούντα στον κήπο;
-Έχεις δυνατότητες. -Δεν είναι τίποτα.
Θερμός επικριτής άλλων, μα τα δικά σου έργα δεν τα βλέπεις καθαρά.
Οι γραμμές είναι λάθος.
Δέξου τη φιλοφρόνηση, Μπρίτζερτον.
Εδώ δεν υπάρχουν προσδοκίες ή κριτική.
Αυτά τα άφησες στο Μέιφερ.
Εδώ μπορείς να είσαι ο εαυτός σου…
αν αυτό σου αρέσει.
Μ' εμένα πετυχαίνει, πάντως.
Και πάει καιρός που δεν είμαι δυσαρεστημένος με τις γραμμές μου.
Τα έχω πάει και χειρότερα.
Δεκτόν.
Φαίνεται ότι το παραδιασκέδασα απόψε.
Να πηγαίνω.
Όπως επιθυμείς. Αλλά είσαι ευπρόσδεκτος εδώ για εξάσκηση
ή ακόμα και για συζήτηση.
Να σε συνοδεύσω.
Πονηρεύτηκα όταν επέμεινε να κρατήσουμε τη δίδα Τόμσον,
αλλά δεν μάλωσα, έκανα ό,τι είπε, ό,τι μπορούσα.
Μα να διώξει τον μόνο μνηστήρα της Φίλιπα;
Δεν πρόκειται να το δεχτώ. Είναι ανυπόφορος!
Φύλα την πόρτα.
Τι ελπίζετε να βρείτε, κυρία;
Δεν ξέρω, μέχρι να το βρω, κα Βάρλεϊ.
Πεν, είναι ευγενικός, αστείος κι εξαιρετικά ικανός στον χορό.
Θα τον έχεις δει και με τις μικρές Μπρίτζερτον.
Θα γίνει υπέροχος πατέρας.
Ο Κόλιν είναι λιγάκι μικρός για γάμο.
Θες κάποιον να σε ζητήσει σύντομα.
Γι' αυτό είναι ιδανικός ο κος Μπρίτζερτον.
Είδες πώς με έσωσε απόψε;
Δεν είναι σαν τους άλλους νέους που παιδιαρίζουν και κρύβονται.
Είναι πρόθυμος.
Πεν, πιστεύω ότι θα με ζητήσει σύντομα.
Δεν θα παντρευτώ τον Ράτλετζ.
Συγγνώμη. Σε ξαγρυπνώ με το κουβεντολόι;
Ναι, έχω νυστάξει.
Μα, Πεν…
το καλύτερο είναι ότι…
μετά τον γάμο, θα μείνω στην πόλη.
Κι εφόσον είστε δεμένες με την Ελοΐζ, θα είμαστε όλες σαν αδερφές.
Για φαντάσου.
Έχω μια θεωρία.
-Ελοΐζ, είναι αργά. -Για τη λαίδη Γουίσλνταουν.
Είπα μήπως ήταν υπηρέτρια, αλλά έκανα μεγάλο λάθος.
Ποια έχει τα μέσα και τον χρόνο για τόσο μεγαλείο;
Ποια θα ήταν σε όλα τα πάρτι
και θα άκουγε τα πάντα, αφανής;
Ας τα πούμε αύριο.
Η Γουίσλνταουν είναι ελεύθερη, ανεμπόδιστη.
Είναι μια ευκατάστατη εργένισσα ή χήρα,
που την καλούν παντού, αλλά περνά απαρατήρητη.
Όσο ήσουν στον χορό…
Ελοΐζ, δεν με νοιάζει!
Οι ώριμοι άνθρωποι έχουν σοβαρά προβλήματα,
άσχετα με την κρυφή ταυτότητα μιας ανόητης συγγραφέως.
Κι εσύ είσαι τόσο ώριμη τώρα;
Είμαι σε ηλικία γάμου. Βγήκα στην κοινωνία.
Με απασχολούν πιο σοβαρά πράγματα.
-Όπως; -Ο γάμος.
-Δεν σε νοιάζει ο γάμος. -Κι αν με νοιάζει;
Δεν περιμένω να καταλάβεις. Δεν είναι όλες όμορφες Μπρίτζερτον.
Ελοΐζ, δεν…
Ελοΐζ, στάσου!
Ευχαριστώ, Χάμπολντ. Μη στείλεις κανέναν.
Να ξέρεις ότι δεν είμαι θυμωμένος μαζί σου.
Δεν σε κατηγορώ για ό,τι συνέβη.
Μη μου φέρεσαι σαν να είμαι παιδί. Εγώ φταίω.
-Σε εκμεταλλεύτηκε. -Κι εγώ του έδωσα θάρρος.
Δεν καταλαβαίνεις.
Έπρεπε να σε προστατέψω. Ήξερα τη φύση του.
Νομίζεις ότι επειδή είμαι γυναίκα, δεν μπορώ να επιλέγω μόνη μου;
Αυτό είναι;
Σε νοιάζει που, όπως λες, με ατίμασε ο Σάιμον
ή θες να ικανοποιήσεις την ανδρική υπερηφάνεια σου;
Πήγαινε για ύπνο.
Δεν θα μονομαχήσετε.
Είναι παράνομο, αν μη τι άλλο.
Μπορεί να συλληφθείτε ή να σκοτωθείτε.
-Θα υπάρχει άλλος τρόπος. -Τι θες να κάνω;
Δεν είμαι επιπόλαιος,
αλλά έτσι λειτουργούν οι κύριοι.
-Αν μαθευόταν… -Θα το άντεχα.
Μα δεν θα άντεχα τον θάνατο του δούκα στη συνείδησή μου.
Ή τον δικό σου, κι ας ακούγεται δελεαστικό τώρα.
Διακυβεύεται κι η τιμή των αδερφών σου,
το όνομα της οικογένειας.
Έχει αποφασιστεί.
Αυτό είναι τρέλα!
Τι συμβαίνει;
Πρέπει να μιλήσουμε.
Δάφνη, ξάπλωσε.
Σε θέλω ως μάρτυρα.
Κι αν σκοτωθείς;
Θα πάρεις τον τίτλο και την περιουσία.
Αν σκοτώσεις τον Χέιστινγκς;
Θα φύγω απ' τη χώρα και θα ηγηθείς της φαμίλιας.
Όχι βέβαια. Είσαι σίγουρα νηφάλια.
Είμαι αρκετά νηφάλια για να καταλάβω ότι είσαι απρεπής.
-Καληνύχτα, καλέ μου. -Καληνύχτα, μητέρα.
Έλα εδώ.
Αν είναι δυνατόν. Πέθανε κανείς;
Τι κάνεις;
Χρειάζομαι απεγνωσμένα ένα ποτό.
Κι εδώ βρήκες να ψάξεις;
Δεν θα έπρεπε να ταξιδεύεις;
Αλλαγή σχεδίων.
Για να πιεις τόσο καλό μπράντι, πρέπει να μου πεις τι συμβαίνει.
Θα συναντήσω τον Άντονι την αυγή.
Όποια κι αν είναι η προσβολή, ζήτα συγγνώμη. Θα σε συγχωρήσει.
Όχι όταν αφορά την αδερφή του.
Πόσο ακριβώς την προσέβαλες;
Θέλω κι άλλο, αφού θα 'μαι μάρτυρας.
-Δεν θα σ' αφήσω. -Εμπόδισέ με.
Ξεστράτισες πολύ μακριά απ' το σπίτι απόψε.
Σιένα, σε παρακαλώ.
Δεν μπορούμε να είμαστε μαζί, δεν θα μας το επιτρέψουν.
Αν άλλαζαν τα πράγματα και βρισκόμασταν κάπου που θα ήμασταν αποδεκτοί;
Χωρίς την ντροπή που επιβάλλει αυτή η κοινωνία;
Θα με δεχόσουν;
Μιλάς για όνειρα, αφέντη,
αλλά μου στερείς τον ύπνο.
Μονομαχώ την αυγή.
Ζήτημα τιμής;
Αν δω την ανατολή, αν είμαι ελεύθερος…
ελεύθερος απ' τους κανόνες που μας κρατούν χώρια,
μπορούμε να ξεφύγουμε μαζί απ' όλα, Σιένα.
Λυπάμαι.
Δεν θα ξαναδοκιμάσω την υπομονή σου.
-Τι θες εδώ; -Σιωπή.
Βρήκα τα βιβλία σου,
κρυμμένα κάτω από παλιές εφημερίδες.
Ξέρω κάθε συναλλαγή…
κάθε λογαριασμό.
-Δεν ξέρεις… -Τα ξέρω…
όλα.
Ξέρω για τον τζόγο σου. Ξέρω για τα χρέη σου.
Ξέρω ότι ξόδεψες όλα μας τα χρήματα.
-Δεν σου… -Ακόμα και τις προίκες των κοριτσιών!
Γι' αυτό δεν απέρριψες τον καθ' όλα αποδεκτό κύριο Φιντς
για την καλή μας Φίλιπα;
Γι' αυτό δεν κρατάμε ακόμα τη δίδα Τόμσον στο σπίτι μας;
Χρωστάς και στον πατέρα της!
Άρα, το θέμα δεν είναι πόσα ξέρω εγώ.
Το θέμα είναι…
τι θα κάνεις εσύ γι' αυτό;
Αφέντη μου;
Αφέντη μου.
Άρτσιμπαλντ…
Σε απογοήτευσα!
Απογοήτευσα τις κόρες μας!
Δεν…
Δεν ξέρω τι να κάνω.
Πόρσια…
δεν ξέρω τι να κάνω.
-Πού πήγαν; -Δάφνη…
-Πού θα μονομαχήσουν; -Γιατί να σου πω;
-Για να το εμποδίσω. -Ο Χέιστινγκς σε ατίμασε.
-Θα θες να πληρώσει. -Όχι με τη ζωή του.
Δεν πρόκειται. Θα θυμηθεί την τιμή του
μόλις βρεθεί μπροστά στο πιστόλι.
Κι αν όχι;
Θα φερθούν κι οι δύο ως κύριοι και θα αστοχήσουν.
Άφησέ τους να βάλουν μόνοι τέλος σ' αυτήν την άσχημη κατάσταση.
Ξέρεις πόσες φορές το έχω ακούσει αυτό;
Ν' αφήσω ήσυχους τους άνδρες,
να μην ανησυχώ για τόσο βαρυσήμαντες υποθέσεις,
οι οποίες αφορούν το μέλλον μου, την οικογένειά μου.
Ο Άντονι είναι πολύ θυμωμένος κι ο Σάιμον πολύ πεισματάρης.
Δεν τους είδες στον κήπο.
Όχι, κανείς δεν τους είδε. Να χαίρεσαι που δεν είδε κανείς κάτι.
Δάφνη, δεν φαίνεσαι καλά. Άρπαξες πούντα στον κήπο;
Μόνο που κάποιος είδε.
Η Κρέσιντα Κάουπερ.
Κόλιν, πρέπει να μου πεις.
Πού πήγαν;
Γιατρέ, ευχαριστώ για τη διακριτικότητα.
Η αμοιβή μου;
Πολύ καλά. Κοιτάξτε να μη σκοτωθείτε μπροστά μου.
Αν θέλει μόνο να τραυματίσει, πού να στοχεύσει;
Νομίζεις ότι μπορείς να ελέγξεις κινούμενη σφαίρα;
Τότε, είσαι ή ανόητος ή ο καλύτερος σκοπευτής.
Ποιο ισχύει;
Θέλω να συζητήσουμε κάτι ακόμα.
Αρκετές οδηγίες μού έδωσες.
Θα πάρω τον δικηγόρο για την προίκα.
Κάτι ακόμα. Στο συρτάρι μου θα βρεις το όνομα μιας κυρίας.
Αν πεθάνω, να τη φροντίσεις. Το ορκίζεσαι;
-Μπένεντικτ… -Ορκίζομαι.
-Αδερφέ… -Τέλος.
-Θες κάτι από μένα; -Έχω τακτοποιήσει τα πάντα.
Αν έχει σημασία… ζητώ συγγνώμη.
Η συγγνώμη σου μου είναι αδιάφορη.
-Έτοιμος! -Έτοιμος!
Σταματήστε!
Δάφνη!
-Αδερφή! -Αδερφή!
Κάνε άκρη!
Θεέ μου.
Χτύπησες; Πες μου!
Μια χαρά είμαι, αλλά όχι χάρη σ' εσάς τους ανόητους.
-Τι παριστάνεις; -Λέει αυτός που μου έριξε!
Μπήκες μες στη μονομαχία!
Θέλω να μιλήσω στον δούκα.
-Δάφνη… -Θέλω να μιλήσω στον δούκα.
Συντόμευε.
Κακώς ήρθες. Δεν άλλαξα γνώμη.
Πρέπει. Αν όχι για σένα, τότε για μένα.
Σάιμον, μας είδαν.
Η Κρέσιντα Κάουπερ μας είδε στον κήπο. Ξέρει.
Δεν απειλείται μόνο η δική σου ζωή πια.
Αν δεν με παντρευτείς, θα καταστραφώ.
Δάφνη, δεν μπορώ.
Δεν με άκουσες;
Κάποια ξέρει τι κάναμε, σίγουρα θα μιλήσει.
Τι λόγο μπορεί να έχεις να με καταδικάσεις στην ντροπή και την αποδοκιμασία;
Αλήθεια…
τόσο λίγο με εκτιμάς;
Επειδή σε εκτιμώ πολύ, δεν μπορώ να σε παντρευτώ.
Ξέρω ότι δεν μ' αγαπάς,
αλλά δεν περίμενα να με μισείς.
Δάφνη…
Αν παντρευόμασταν…
δεν θα κάναμε παιδιά.
Είναι το όνειρό σου να γίνεις μητέρα, σωστά;
Να έχεις ένα σπίτι γεμάτο αγάπη και χαρά σαν αυτό στο οποίο μεγάλωσες.
Δεν σου αξίζει κάτι λιγότερο.
Σου αξίζει ό,τι επιθυμεί η καρδιά σου.
Μα δεν μπορώ να σ' το παρέχω εγώ.
Ούτε μπορώ να απαιτήσω τέτοια θυσία.
Σε παρακαλώ, Δάφνη, για το καλό σου…
κάνε στην άκρη κι άσε τον αδερφό σου να το τελειώσει.
Να τελειώνουμε πριν μας βρουν.
Δεν θα χρειαστεί.
Ο δούκας κι εγώ θα παντρευτούμε.
Υποτιτλισμός: Νότα Μουζάκη